2013. novemberben szerezte meg a világbajnoki címet, miután a világbajnoki döntőben 6,5−3,5 arányban legyőzte az indiai Visuvanátan Ánandot. Címét a 2014-es sakkvilágbajnokságon az Ánand elleni 6,5−4,5 arányú győzelmével megvédte. Címvédését 2016. novemberben is megismételte, amikor a világbajnoki döntőben az orosz Szergej Karjakin ellen a 6–6-ra végződött mérkőzést követő rájátszásban 3–1 arányban győzött. Világbajnoki címét harmadszor is megvédte, miután a 2018-as sakkvilágbajnokságon a 6–6-ra végződött alapszakaszt követően a rapidjátszmákban 3–0 arányban győzött.